Волфганг Бехлер
Нося в себе си земя

Превод от немски: Венцеслав Константинов, —

chitanka.info

Пълен съм с морска вода

като мъртвец,

подхвърлян от бряг на бряг.

И камъни нося в себе си от планината

и трева от равнините,

прах от пътищата,

сажди от заводите.

Нося в себе си земя и пясък,

храст, дърво и дом,

кола и кораб —

те ме прекосяват.

Никога нищо не съм притежавал.

Но всичко е проникнало в мен.

1947

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.